TEABENÕUE
Vastuseks Tartu LV korraldusele nr. 382  07.04.2020 
Kruusa ja Karjääri maaüksuste DP avalikkustamine algas 16.märtsil ja kestis kuni 30. märtsini.
Minu andmetel said kõik planeeringuga tutvuda soovijad seda teha elektrooniliselt, samuti oli sellega tutvumine võimalik Tartu LV ruumides. Planeeringu avaldamise ajal laekus üks kiri ettepanekutega ja rohkem asjast huvitatuid ei ole. 
Leian, et kordusavalikkustamine on õigustatud ainult juhul kui Tartu Linnavalitsusse laekus avalikkustamisperioodil kodaniku taotlus avalikkustamise edasilükkamise palvega seoses erakorralise olukorra väljakuulutamisega. 
1. Millal ja kelle poolt on Tartu Linnavalitsusele esitatud taotlus Kruusa ja Karjääri maaüksuste DP avalikkustamise kordamiseks seoses eriolukorrast tingitud takistusega sellega tutvumiseks?
2. Palun teatada, missugustest kaalutlustest lähtudes on Tartu LV jõudnud peale avalikkustamise toimumist järeldusele, et asjast huvitatud kodanikud ei ole saanud ülalnimetatud DP asjus oma arvamust avaldada?
 Haldusmenetluse seaduse § 41  näeb ette, et kui haldusakti või toimingut ei ole võimalik anda või sooritada ettenähtud tähtaja jooksul, peab haldusorgan viivituseta tegema teatavaks haldusakti andmise või toimingu sooritamise tõenäolise aja ning näitama ettenähtud tähtajast mittekinnipidamise põhjuse.
3. Miks ei ole Tartu LV vastavalt Haldusmenetluse seaduse § 41 nõuetele viivituseta teatanud avalikkustamisprotsessi katkemisest ja kordusavalikkustamise korraldamisest vaid teatas sellest nädal aega peale avalikkustamisprotsessi lõppu?
4. Mis kaalutlustest lähtudes on kordusavalikkustamise kestvuseks määratud 27.04- 25.05 kui Planeerimisseaduse nõuete järgi piisab Kruusa ja Karjääri DP puhul kahenädalasest avalikkustamisperioodist? 
5. Miks on kordusavalikkustamine määratud osaliselt kehtiva eriolukorra aega?
Tartu LV Korralduse punkt 2. määrab avaliku väljapaneku kohaks Tartu linna kodulehekülg www. tartu.ee. 
6. Mille poolest saab linna kodulehel toimuv kordusavalikkustamine olema informatiivsem ja kodanikele kättesaadavam kui juba toimunud avalikkustamine?
7. Kes maksab kordusavalikkustamise teate avaldamise eest?
Olen seisukohal, et Kruusa ja karjääri DP suunamine kordusavalikkustamisele ei ole kuidagi põhjendatud. Palun toimunud avalikkustamist arvestada ja suunata DP avalikule arutelule.
OÜ AB Textile
Aare Vanari,
tel: 55613961